LEGE PRIVIND CINEMATOGRAFIA ȘI INDUSTRIA FILMULUI

1. DISPOZIŢII GENERALE
	1. Reglementarea domeniului cinematografiei

		1. 1. Prezenta lege reglementează cadrul general de desfăşurare a activităţilor din domeniul cinematografiei, susținerea dezvoltării industriei filmului, a culturii şi educaţiei cinematografice în România, modul de constituire şi de utilizare a resurselor financiare necesare pentru realizarea, distribuirea, exploatarea şi arhivarea creaţiilor cinematografice naţionale, administrarea bunurilor care fac parte din patrimoniul cinematografiei naţionale, organizarea si funcționarea Centrului Naţional al Cinematografiei, ca organ de specialitate al administraţiei publice centrale în domeniul cinematografiei, precum și a Arhivei Naționale de Filme, instituție publică de interes național.
			2. De prevederile prezentei legi beneficiază persoanele fizice și juridice române, precum și cele din statele membre ale Uniunii Europene, care se încadrează in condițiile prevăzute de lege, cu respectarea principiilor libertății de stabilire a domiciliului sau a reședinței, al liberei circulații a bunurilor și serviciilor, precum și al nediscriminării pe motiv de naționalitate.
		2. În sensul prezentei legi, termenii şi expresiile de mai jos au următoarele semnificații:
			1. *cinematografie* - industrie culturală, de importanță națională, care creează plusvaloare prin exploatarea şi răspândirea diversității culturale, care are drept scop realizarea, distribuirea şi exploatarea filmelor cinematografice şi care include totalitatea activităților şi persoanelor care activează în acest domeniu;
			2. *film cinematografic*, denumit în continuare *film* - operă audiovizuală, produsul finit al unor lucrări artistice şi tehnice specifice domeniului, care au ca rezultat realizarea unor filme de ficţiune, de animaţie, documentare, de orice durată şi pe orice suport, şi care sunt puse iniţial în valoare prin proiecţia pe ecran în săli sau în grădini de spectacol cinematografic ori în alte spaţii destinate acestui scop;
			3. *autori de film* - scenaristul, regizorul, autorul muzicii special scrise, precum şi alte persoane fizice care contribuie în mod creativ la realizarea filmului, definite ca atare de dispoziţiile legii privind dreptul de autor şi drepturile conexe; dintre aceştia, regizorul este autorul principal al filmului;
			4. *film românesc* - film realizat cu participare artistică şi tehnică majoritar românească, potrivit criteriilor prevăzute in Anexa nr.1 ce face parte integrantă din prezenta lege;
			5. *film dificil* - opera audiovizuală greu de realizat, respectiv film românesc sau film a cărui singură versiune originală este in limba română, care îndeplinește cel puţin una dintre următoarele condiţii:
				1. este din categoria scurtmetrajelor, a filmelor documentare sau a filmelor de microbuget;
				2. este primul sau al doilea film de lungmetraj al unui regizor;
				3. are un potenţial comercial limitat;
			6. *film de artă* - film românesc, cu participare românească sau european, cu potențial redus de distribuție și care aduce plus valoare prin limbajul artistic patrimoniului cultural național și sau european.
			7. *Film de gen* - un film care a fost produs cu intenția de a se potrivi într-un gen specific (cum ar fi științifico-fantastic, comedie romantică, groază sau film noir) cu un public existent.
			8. *film cu buget redus*, *filme de microbuget* - filmele care au bugete mai mici decât bugetul mediu al unui film din aceeaşi categorie, realizat în anul precedent;
			9. *filme de interes cultural european sau național* - filme realizate pe teme identificate public ca fiind de interes european sau național, sau pe teme legate nemijlocit de mari momente istorice, de mari personalități naționale și/sau europene, sau filme care ecranizează opere literare fundamentale pentru cultura națională și/sau europeană, filme care pun în evidență valorile civilizației și culturii și/sau naționale, europene;
			10. *co-producție* - producerea unui film cu participarea a cel puțin doi producători din România și/sau altă țară, participare ce se reflectă în procentul contribuției la finanțarea filmului, precum și în procentul partea/parte din drepturile de exploatare ale filmului;
			11. *film în co-producţie internațională* - film produs de unul sau mai mulți producători români și de cel puțin un producător dintr-o țară străină, respectând prevederile tratatelor bilaterale în vigoare și/sau ale Convenției Consiliului Europei privind co-producția cinematografică revizuită, cu completările și modificările ulterioare;
			12. *film cu participare românească în co-producție* *minoritară* - film realizat în co-producție, cu participare artistică şi tehnică românească, în conformitate cu prevederile tratatelor bilaterale și/sau a Convenției Consiliului Europei privind coproducția cinematografică, revizuită;
			13. *producător de film* - persoană fizică sau persoană juridică, înscrisă în Registrul cinematografiei, care deține drepturile de realizare și/sau exploatare ale unui film, iniţiază şi susţine realizarea acestuia, asigurând, în acest scop, condiţiile financiare, organizatorice şi tehnice necesare;
			14. *co-producător* – fiecare dintre producătorii care se asociază prin contract de co-producție pentru producerea unui film.
			15. *producător delegat* – persoana fizică, desemnată de toți co-producătorii, care desfășoară acțiunile specifice producătorilor, în numele acestora și în limitele atribuțiunilor stabilite prin contractele de co-producție;
			16. *producător executiv* – persoana fizică sau juridică, angajată de către producător care, în limita bugetului acordat de către acesta din urmă, oferă consultanță de specialitate, colectează, prelucrează și furnizează informații specifice, coordonează și răspunde de realizarea efectivă a filmului în parametrii artistici, financiari și organizatorici stabiliți prin contractul cu producătorul;
			17. *finanțator* - persoana fizică sau juridică care participă la finanţarea unui film, fără să dețină drepturi de exploatare sau drepturi de proprietate asupra acestuia;
			18. *sprijin financiar* - sumă nerambursabilă, atribuită din Fondul cinematografic, în conformitate cu prevederile prezentei legi;
			19. *distribuitor de filme* - persoana fizică sau persoana juridică, înscrisă în Registrul cinematografiei, al cărei obiect de activitate este distribuirea filmelor;
			20. *distribuire de filme* - activitatea care are ca scop prezentarea, prin proiecţii pe ecrane, către public, a unui film în cinematografe sau în alte spaţii definite ca atare, vânzări de licenţe către posturile de televiziune, de DVD-uri, discuri blu-ray sau alte suporturi de stocare şi redare a filmelor, inclusiv platforme online, precum şi importul şi/sau exportul de filme;
			21. *cinematograf* - orice spaţiu autorizat ca atare și înscris în Registrul cinematografiei, compus din una sau mai multe săli de proiecție, dotat cu echipamente destinate prezentării publice a filmelor prin proiecţia pe ecran şi unde se încasează contravaloarea biletelor de intrare;
			22. *cinematograf de artă* - cinematograful care difuzează film de artă într-o proporţie de minimum 50% din programul anual de spectacole, din care cel puţin jumătate este rezervată filmului şi/sau românesc, european;
			23. *proiect cinematografic* - totalitatea activităţilor artistice, tehnice şi organizatorice care, pornind de la un sinopsis, duc la realizarea copiei standard a unui film; cele două etape ale realizării proiectului cinematografic sunt dezvoltarea de proiect şi, respectiv, producţia de film;
			24. *dezvoltare de proiect* - constă în activitățile care au ca scop realizarea unui proiect cinematografic, precum: scrierea sau rescrierea scenariului, documentare, întocmirea bugetului şi a planului de finanțare, identificarea surselor de finanțare, precum şi orice alte activități dedicate acestui scop;
			25. *scenariu cinematografic*, denumit în continuare *scenariu* - text scris, preexistent, creat în vederea producţiei unui film şi care conţine o descriere, secvenţă cu secvenţă, a acţiunii filmului şi poate conţine dialogurile personajelor;
			26. *sinopsis* - scurtă expunere scrisă a subiectului unui film, care poate sta la baza unui scenariu;
			27. *proiect de film* - planul de realizare a unui film conținând, fără a se limita la acestea, elementele artistice, financiare și tehnice în scopul obținerii finanțării, dezvoltării, producției, promovării și/sau distribuției filmului;
			28. *buget de producţie* - costul previzionat necesar producţiei filmului;
			29. *producție de film* - totalitatea operațiunilor desfășurate din prima zi a pregătirilor până în ultima zi din post-producţie, care au ca finalitate realizarea copiei standard a filmului sau a masterului acestuia;
			30. *copie standard* - varianta finală şi completă a filmului, incluzând imaginea montată, sunetul mixat şi genericele, transpusă pe un suport stabil şi de calitate care permite realizarea de copii ale filmului, pe orice fel de suport derivat, în vederea exploatării, precum şi a stocării filmului în condiții de calitate;
			31. *promovare* - publicitatea sau/şi reclamă făcută unui film, prin orice mijloc, în scopul distribuirii acestuia şi al atragerii publicului pentru vizionare;
2. CENTRUL NAŢIONAL AL CINEMATOGRAFIEI

	1. Definirea Centrul Național al Cinematografiei

		* 1. Centrul Naţional al Cinematografiei, denumit in continuare *Centrul*, funcționează ca organ de specialitate al administrației publice centrale, în domeniul cinematografiei, instituție publică de interes național, cu personalitate juridică, în subordinea Ministerului Culturii și Identității Naționale.
			2. Centrul Naţional al Cinematografiei are sediul în Municipiul Bucureşti, str. Dem. I. Dobrescu, nr. 4-6, Sectorul 1.
			3. Activitatea Centrului Naţional al Cinematografiei, precum şi a instituțiilor din subordine se finanțează din venituri proprii şi subvenții alocate de la bugetul de stat, prin bugetul Ministerului Culturii și Identității Naționale;
			4. Plata cotizațiilor aferente afilierii la organisme comunitare și internaționale de profil este suportată de la bugetul de stat, prin bugetul Ministerului Culturii și Identității Naționale și este efectuată de către Centrul Național al Cinematografiei.
	2. Centrul Național Al Cinematografiei, Obiective Și Atribuții

		1. 1. Centrul asigură îndeplinirea următoarele obiective principale:
				1. conceperea și punerea în aplicare a strategiei și politicilor publice de dezvoltare a cinematografiei naţionale;
				2. susținerea dezvoltării industriei filmului în România;
				3. identificarea, protecția, conservarea, restaurarea şi punerea în valoare a patrimoniului naţional al cinematografiei;
				4. promovarea culturii şi educaţiei cinematografice;
				5. încurajarea iniţiativei private în domeniile producţiei, distribuirii şi exploatării filmelor româneşti;
				6. promovarea și asigurarea funcționării unui sistem concurenţial deschis de acces la mecanismele şi modalităţile de finanţare a dezvoltării de proiecte și producției de film, precum și a celorlalte activității specifice cinematografiei;
				7. afirmarea identităţii culturale naţionale şi a minorităţilor naţionale din România, prin realizarea şi promovarea filmelor româneşti în circuitul mondial de valori;
				8. dezvoltarea cooperării cinematografice europene şi internaţionale;
				9. susţinerea formării profesionale în domeniul cinematografiei.
		2. 1. În scopul realizării obiectivelor sale principale, Centrul îndeplinește următoarele atribuții:
				1. Reglementeaza activitatile specifice domeniului cinematografiei
				2. Elaboreaza politicii şi strategii sectoriale în domeniul cinematografiei;
				3. Elaboreaza proiecte de acte normative pentru domeniul său de activitate;
				4. Emite reglementări, norme și instrucțiuni pentru domeniul sau de activitate cat si pentru instituțiile din subordine;
				5. Colecteaza și de gestioneaza Fondului cinematografic;
				6. Asigură organizarea, funcționarea și administrarea Registrului cinematografiei, ca instrument unitar de evidență pentru persoanele fizice și juridice care desfășoară activități în domeniul cinematografiei;
				7. Emite norme și asigură, prin Registrul cinematografiei, clasificarea filmelor, precum și a sălilor și grădinilor de spectacol cinematografic sau a oricăror alte spații în care se prezintă proiecții publice de filme,;
				8. Suspendă sau retrage clasificările stabilite, în cazul nerespectării condițiilor prevăzute prin normele și metodologiile emise;
				9. Administrează și exploatează patrimoniul național al cinematografiei, potrivit prezentei legi;
				10. Asigură, în condițiile prezentei legi, resursele financiare necesare pentru conservarea, întreținerea și modernizarea bunurilor care fac parte din patrimoniul național al cinematografiei;
				11. Inchiriază sau concesionază bunuri din patrimoniul național al cinematografiei, potrivit legislatiei in vigoare;

Asigura funcționarea mecanismelor şi modalităţilor de finanţare a activităţilor specifice cinematografiei

Elaborează reglementările subsecvente prevăzute de prezenta lege ori necesare pentru punerea ei în aplicare;

Urmăreste şi controleaza respectarea prevederilor legale, precum și a normelor subsecvente emise;

Reprezinta Romania în organismele şi organizaţiile naţionale, regionale şi internaţionale, ca organ de specialitate al administraţiei publice centrale în domeniul cinematografiei.

* + - 1. Pentru asigurarea punerii în aplicare a prevederilor prezentei legi, Centrul National al Cinematografiei elaborează Regulamentul privind finanțările acordate din fondul Cinematografic, numit în continuare Regulament, care se aprobă prin ordin al ministrului culturii și identității naționale~~;~~
			2. Regulamentul prevăzut la alin. (1) poate fi modificat și completat doar în primul semestru al anului;
			3. Orice modificare adusă prevederilor Regulamentului va intra în vigoare de la 1 ianuarie în anul următor celui în care a fost inițiată și aprobată.
	1. Funcționarea Centrului Național al Cinematografiei

		+ 1. Organizarea și funcționarea Centrului National al Cinematografiei, Organigrama și numărul de personal se stabilesc prin Hotărâre de Guvern.
			2. Centrul este condus de un Director General, numit, prin ordin al ministrului, în urma unui concurs organizat de Ministerul Culturii și Identității Naționale, potrivit legii.
			3. Directorul General al Centrului este ordonator secundar de credite şi reprezintă instituția în raporturile sale cu terții.
			4. În exercitarea atribuțiilor ce îi revin, Directorul General al Centrului emite decizii cu caracter normativ sau individual.
			5. În structura organizatorică a Centrului funcționează:
				1. Direcția fond cinematografic;
				2. Direcția recuperare creanțe;
				3. Direcția patrimoniu și Registrul cinematografiei;
				4. Direcția economică;
				5. Direcția Comunicare, Relații Internaționale și Afaceri europene;
				6. Corpul de control.
			6. Funcționarea Centrului este asigurată de funcționari publici și personal contractual angajat și salarizat potrivit legii.
			7. Personalul Centrului beneficiază de prevederile Legii cadru privind salarizarea personalului plătit din fonduri publice.
			8. Funcționarii publici ce își desfășoară activitatea în cadrul Centrului sunt salarizați potrivit prevederilor Legii cadru privind salarizarea personalului plătit din fonduri publice, Anexa VIII - Familia ocupațională de funcții bugetare „Administrație”, respectiv salarii pentru administrația publica centrală.
		1. 1. Activitatea Centrului este coordonată de un Colegiu Director, denumit în continuare *Colegiu*.
			2. Colegiul este format din personalul cu funcție de conducere din cadrul aparatului propriu al Centrului;
			3. Președintele Colegiului este drept Directorul General al Centrului.
			4. Atribuțiile Colegiului se detaliază prin Regulamentul de Organizare și funcționare a Centrului;
			5. Activitatea Fondului Cinematografic este coordonată de Consiliul de Administrație al Fondului Cinematografic, denumit în continuare *Consiliu.*
			6. Consiliul este format din 7 membrii după cum urmează:
				1. 4 membri numiți dintre persoanele propuse de organizațiile profesionale reprezentative din cinematografie, precum și de instituțiile de învățământ superior cu profil cinematografic;
				2. un membru, reprezentant al Ministerului Culturii și Identității Naționale;
				3. un membru, reprezentant al Ministerului Finanțelor Publice, propus de ministrul finanțelor publice și numit prin ordin comun al ministrului culturii și identității naționale și ministrul finanțelor publice;
				4. Directorul General al Centrului.
			7. Membrii Consiliului, prevăzuți la alin. (2), literele a) și b), sunt numiți prin ordin al Ministrului Culturii și Identității Naționale, pentru o perioadă de doi ani și pot exercita cel mult două mandate consecutive .
			8. Directorul General al Centrului este, de drept, președintele Consiliului;
			9. Membrii Consiliului sunt retribuiți cu o indemnizație de ședință de 25% din salariul brut al Directorului General Centrului.
			10. Pe parcursul exercitării mandatului, membrii Consiliului sau rudele de gradul 1și afinii ale acestora nu pot participa sub nici o formă la organizarea sau derularea vreunui proiect sau a vreunei activități care este susținută financiar de Centru sau din fondurile administrate de acesta.
			11. Sunt considerate organizații profesionale reprezentative, în sensul prevederilor Art. 11 alin. (2) litera a), uniunile, asociațiile și alte forme de organizare pe criterii profesionale din domeniul cinematografiei, care au o activitate neîntreruptă de minimum 3 ani și care reprezintă interesele a minimum 50 de membri persoane fizice ori a unui minimum de 15 membri persoane juridice.
			12. Consiliul exercită atribuțiile prevăzute de prezenta lege, precum și de hotărârea de Guvern dată în baza și pentru aplicarea acesteia.
			13. În exercitarea atribuțiilor ce îi revin, Consiliul emite hotărâri;
			14. Consiliul lucrează legal în prezența a jumătate plus unu din numărul membrilor și ia hotărâri cu majoritatea voturilor celor prezenți.
			15. Toate hotărârile Consiliului, precum și toate deciziile cu caracter normativ emise de Directorului General al Centrului vor fi publicate pe pagina oficială de Internet a Centrului, în termen de maximum 5 zile de la data emiterii acestora.
	2. Veniturile proprii ale Centrului National al Cinematografiei

		+ 1. Veniturile proprii ale Centrului se constituie din următoarele surse:
				1. venituri obţinute din administrarea şi exploatarea bunurilor din patrimoniul cinematografiei naţionale, care se află în proprietatea publică sau privată a statului și în administrarea Centrului, conform prevederilor prezentei legi;
				2. venituri obţinute din închirierea şi/sau concesionarea imobilelor sau a altor bunuri aflate în administrarea sa, potrivit legii;
				3. tarifele pentru efectuarea operaţiunilor de clasificare şi înregistrare în cadrul Registrului cinematografiei și costul etichetelor de clasificare pentru filmele destinate comercializării și/sau închirierii de videograme; acestea se stabilesc prin decizia Directorului General;
				4. colectarea unei contribuții de 25% din venitul net realizat de distribuitori, calculat ca diferență dintre venitul brut și taxa pe valoare adaugată aferentă, din cesiunea acordată a drepturilor de difuzare și exploatare a filmelor românești, din patrimoniul cinematografiei naționale, aflate în administrarea Centrului, cu respectarea prevederilor Legii privind dreptul de autor și drepturile conexe;
				5. venituri obținute din realizarea altor activități specifice, acceptarea de donații și sponsorizări, precum și alte venituri dobândite în condițiile legi;
				6. 6% din Fondul cinematografic pentru asigurarea cheltuielilor de colectare și administrare a Fondului cinematografic;
				7. 6% din Fondul cinematografic pentru conservarea, restaurarea și valorificarea bunurilor din patrimoniul cinematografiei românești aflate în custodia Arhivei Naționale de Filme, și pentru finanțarea activității Cinematecii Romane;
				8. 3% din Fondul cinematografic pentru reprezentarea României, prin Centru, la festivalurile și târgurile internaționale de profil.

1. ARHIVA NAȚIONALĂ DE FILME

	* 1. 1. Arhiva Naţională de Filme funcționează ca instituţie publică de interes naţional, cu personalitate juridică, în subordinea Centrului Național al Cinematografiei.
			2. Arhiva Naţională de Filme se finanţează prin bugetul Centrului Național al Cinematografiei, precum și din venituri proprii.
			3. Arhiva Naţională de Filme este condusă de un director, care îndeplinește funcţia de ordonator terţiar de credite, numit prin decizie de către Directorul General al Centrului, în urma unui concurs, organizat de Centru, potrivit legii.
		2. 1. Arhiva Naţională de Filme îndeplineşte funcţia de depozit legal şi voluntar pentru filmele cinematografice de orice gen, pentru materialele primare şi intermediare ale acestora, precum şi pentru alte materiale şi documente privind istoria cinematografiei naţionale şi universale.
			2. Arhiva Naţională de Filme are ca obiect de activitate evidenţa, cercetarea, colecţionarea, conservarea, restaurarea şi punerea în valoare a patrimoniului de filme, precum şi organizarea şi sprijinirea, prin Cinemateca Română, a promovării culturii cinematografice în România.
			3. În activitatea sa, Arhiva Naţională de Filme asigură îndeplinirea următoarelor obiective generale:
				1. colectarea, conservarea, restaurarea şi punerea în valoare a patrimoniului cinematografic aflat în administrarea sa;
				2. promovarea culturii cinematografice prin Cinemateca Română;
				3. colecţionarea documentelor scrise şi de orice altă natură ale culturii cinematografice românești și universale;
				4. cercetarea, clasificarea şi restaurarea colecțiilor de filme.
			4. Organizarea și funcționarea Arhivei Naţionale de Filme, Organigrama și numărul de personal se stabilesc prin Hotărâre de Guvern.
			5. Funcționarea Arhivei Naționale de Filme, îndeplinirea obiectivelor și atribuțiilor sale, prevăzute de prezenta lege, se asigură de către personal contractual.

1. FONDUL CINEMATOGRAFIC

	* 1. 1. Pentru asigurarea mijloacelor financiare necesare dezvoltării activității cinematografice, precum şi pentru îndeplinirea atribuțiilor ce revin Centrului Național al Cinematografiei este instituit Fondul Cinematografic.
			2. Sumele nerambursabile acordate din Fondul Cinematografic drept sprijin financiar pentru susținerea producției de filme cinematografice, pentru dezvoltarea de proiect, precum și pentru celelalte activități din domeniul cinematografiei, prevăzute de prezenta lege, nu constituie ajutor de stat în sensul legislației române și reglementărilor comunitare.
			3. Fondul cinematografic se constituie din resursele financiare stabilite potrivit prevederilor prezentei legi, respectiv:
				1. colectarea unei contribuţii de 3% din preţul de vânzare şi/sau de închiriere al casetelor video înregistrate, al DVD-urilor sau al oricărui suport înregistrat, care poate fi multiplicat video ori digital, care se adaugă la preţul acestora, plătibilă de operatorul economic care face vânzarea şi/sau închirierea angro. În cazul filmelor clasificate în Registrul cinematografiei în categoria XXX, cu interdicție de proiecție publică, contribuţia este de 15%;
				2. colectarea unei contribuții de 3% din încasările înregistrate pe teritoriul României de către operatorii economici români sau străini ce activează în domeniul vânzării și/sau închirierii de filme pe platforme de streaming video online de tipul VoD, SvoD, TvoD, PayPerView;
				3. colectarea unei contribuţii de 4% din contravaloarea minutelor de publicitate contractate de posturile de televiziune publice și private, indiferent de modalitatea de radiodifuzare, inclusiv de către organismele de televiziune cu circuit închis, contribuţie care se adăugă la preţul minutului de publicitate şi care se încasează de la agentul de publicitate, de la firma intermediară cumpărătoare a minutelor de publicitate sau de la operatorul economic cumpărător al minutelor de publicitate, în baza facturii ce va fi emisă de către furnizor către beneficiarul publicităţii televizate. Posturile private de televiziune, inclusiv cele cu circuit închis, sunt obligate să transmită Centrului Național al Cinematografiei lista contractelor de publicitate încheiate, cuprinzând valoarea acestora şi denumirea beneficiarilor finali ai publicităţii televizate;
				4. colectarea unei contribuţii de 3% din preţul minutelor de publicitate vândute din spaţiul programului propriu de către societăţile de televiziune prin cablu, care au licenţa pentru producţia de programe şi care se adaugă acestui preţ. Plata contribuţiei către Fondul cinematografic se face de către titularul licenţei audiovizuale;
				5. colectarea unei contribuţii de 5% din încasările provenite din comunicarea publică a filmelor, de orice gen şi pe orice fel de suport existent sau viitor, în cinematografe sau în alte spaţii destinate vizionării cu public; obligaţia de plată revine exploatanţilor;
				6. colectarea unei contribuţii de 1% aplicată asupra veniturilor realizate lunar de operatorii economici pentru retransmisia emisiunilor de televiziune, indiferent de tehnologie utilizată;
				7. colectarea unei contribuţii de 1% din încasările lunare realizate de furnizorii de servicii de internet, inclusiv prin serviciile de telefonie mobilă, contribuţie care se adaugă preţului pentru serviciile oferite; obligaţia de a prezenta documentele care certifică sumele încasate, precum şi obligaţia de plată a contribuţiei revine persoanelor juridice care realizează aceste venituri;
				8. dobânda aferentă disponibilităților din contul Fondului cinematografic aflat în Trezoreria Statului;
				9. alte venituri dobândite în condiţiile legii.
			4. Sumele datorate pentru contribuțiile stabilite la alin. (1) lit. a) - g) reprezintă cheltuială deductibilă la calculul profitului impozabil al operatorilor economici respectivi, în conformitate cu prevederile Legii nr. 227/2015 privind Codul fiscal, cu modificările şi completările ulterioare.
			5. Operatorii economici prevăzuți la alin. (1) lit a) sunt obligaţi să transmită Centrului Naţional al Cinematografiei lista contractelor de vânzare şi/sau de închiriere încheiate, cuprinzând valoarea acestora şi datele de identificare a partenerilor contractuali, prezentând şi licenţele pentru titlurile respective.
			6. Contribuțiile prevăzute la alin. (1) lit. a) - g) se aplică asupra încasărilor totale realizate, din care s-au dedus TVA aferentă şi/sau impozitul pe spectacol, precum şi taxa de timbru cinematografic.
			7. Operatorii economici sunt obligaţi să declare şi să vireze Centrului Naţional al Cinematografiei sumele prevăzute la art. 19 alin. 1 lit. a) - g) până la data de 25 a lunii curente pentru luna anterioară, precum şi să depună lista contractelor doveditoare încheiate cu menționarea valorii acestora.
			8. Pentru virarea cu întârziere a sumelor datorate de operatorii economici, potrivit prevederilor art. 20, se percep penalități de întârziere, în conformitate cu reglementările legale privind impozitele și taxele datorate statului.
			9. Pentru urmărirea încasării sumelor datorate, Centrul Naţional al Cinematografiei este autorizat să aplice procedurile de executare silită, prin Serviciul recuperare creanțe, în conformitate cu dispoziţiile legale în vigoare.
			10. Penalitățile de întârziere, încasate în conformitate cu prevederile alin. (1), constituie surse la Fondul cinematografic şi se utilizează în conformitate cu prevederile prezentei legi.
			11. La sfârșitul fiecărui an, suma rămasă neutilizată din Fondul cinematografic se reportează în anul următor cu aceeași destinație.
		2. 1. Pentru susținerea producției de film cinematografic, Societatea Română de Televiziune va contribui cu o sumă reprezentând 15% din veniturile proprii realizate din publicitate.
			2. Societatea Română de Televiziune poate opta pentru finanţarea directă a producţiei de filme, în condiţiile prezentei legi, cu până la jumătate din suma datorată Fondului cinematografic, la solicitarea producătorilor şi după notificarea adresată Centrului Naţional al Cinematografiei, cu prezentarea proiectului de film, inclusiv a scenariului.
			3. Sumele neutilizate se virează în contul Fondului cinematografic până cel mai târziu la data de 31 martie a anului în curs pentru anul precedent.

1. SPRIJINULUI FINANCIAR DIN FONDUL CINEMATOGRAFIC

	* + 1. Centrul National al Cinematografiei, acordă din Fondul cinematografic, în condițiile prezentei legi și ale Regulamentului de acordarea a sprijinului financiar din Fondul cinematografic, sprijin financiar pentru :
				1. dezvoltarea proiectelor cinematografice pentru realizarea filmelor de lung metraj de ficţiune, documentare şi de animaţie româneşti sau cu participare românească;
				2. producţia filmelor de lung şi scurt metraj de ficţiune, documentare şi de animaţie româneşti sau cu participare românească în coproducție minoritară.
				3. susținerea activităților din domeniul cinematografiei, respectiv:

organizarea de festivaluri și alte manifestări în domeniu;

editarea unor publicații de specialitate;

participarea la festivaluri;

participarea la programe de formare profesională;

organizarea și desfășurarea unor programe de formare profesională;

organizarea și desfășurarea unor programe de educație cinematografică;

funcționarea și operarea cinematografelor de artă;

distribuirea filmelor românești sau cu participare minoritar românească.

 accesibilizarea filmelor pentru persoanele cu dizabilități în vederea proiecțiilor în săli și grădini de cinematograf;

* + - 1. Procedurile de acordare a sprijinului financiar pentru activitățile prevăzute la lit. (a) –(e) se stabilesc prin Regulament.
			2. Centrul Naţional al Cinematografiei acordă, din Fondul cinematografic, în condiţiile prezentei legi, sprijin financiar proiectelor persoanelor fizice şi juridice, care respectă prevederile constituționale cu privire la libertatea de exprimare, precum și celor care nu incită la ura sau discriminare între ființele umane pentru motive de rasă, gen, culoare sau etnie.
			3. Centrul Naţional al Cinematografiei nu acordă, din Fondul cinematografic, în condiţiile prezentei legi, sprijin financiar proiectelor persoanelor fizice şi juridice, care :
				1. aduc atingere onoarei națiunii și statului român, prin atacarea simbolurilor suveranității naționale; atacă integritatea teritorială a statului român, ordinea de drept sau principiile constituţionale,
				2. promovează rasismul, xenofobia, antisemitismul sau orice discriminare pe criterii etnice, religioase, de sex sau orientare sexuală;
				3. Incită la violență sau război, în baza celor de mai sus;
				4. prejudiciază demnitatea, onoarea, viaţa particulară a persoanei şi dreptul acesteia la propria imagine;
				5. au caracter de propagandă electorală, politică sau religioasă
			4. Nu pot beneficia de niciun fel de sprijin financiar, în nici o calitate în baza prezentei legi următoarele categorii:
				1. personalul din aparatul propriu al Centrului Național al Cinematografiei precum și membrii familiilor acestora sau rudele de gradul unu;
				2. personalul din aparatul propriu ai Ministerului Culturii și identității Naționale, membrii familiilor acestora sau rudele de gradul unu;
				3. persoanele numite pentru comisiile de selecție, membrii familiilor acestora sau rudele de gradul unu pe perioada numirii în respectiva comisie;
				4. studiourile cinematografice cu capital integral de stat sau aflate în subordinea autorităților instituțiilor publice;
				5. persoanele juridice în a căror structură există acționari sau părți deținute direct sau indirect de către companii de televiziune;
			5. În cazurile prevăzute la alin. (1) lit. (d) și (e) se admite excepția calității de co-producător, în conformitate cu prevederile prezentei legi;
	1. Sprijinul financiar pentru dezvoltare de proiect

		+ 1. Sprijinul financiar pentru dezvoltare de proiect se poate acorda pentru activitatea de documentare și prospectare în vederea scrierii sau rescrierii scenariului, precum și pentru contractarea de consilieri de specialitate, script-doctori, script-consultanți, scenariști și/sau dialoghiști, întocmirea bugetului, a planului de finanțare și identificarea surselor de finanțare, acoperirea altor cheltuieli legate de dezvoltarea proiectului.
			2. Sprijinul financiar pentru dezvoltare de proiect se poate acorda numai pentru filmele de lungmetraj de ficțiune, documentare sau de animație, în cadrul celor două sesiuni anuale de finanțări, pe baza evaluărilor realizate potrivit prevederilor prezentei legii și ale Regulamentului.
			3. Un producător nu poate primi, în aceeași sesiune de concurs, sprijin financiar pentru dezvoltare de proiect pentru mai mult de două proiecte.
			4. Pot solicita sprijin financiar pentru dezvoltare de proiect și pentru producția de filme persoanele fizice şi juridice autorizate care au câştigat o sesiune de selecţie şi care îndeplinesc, cumulativ, următoarele condiţii:
				1. sunt înscrise în Registrul cinematografiei;
				2. au un capital social de minimum 20.000 lei, în cazul persoanelor juridice, respectiv prezintă o scrisoare de garanţie bancară, în echivalent sumă, emisă în favoarea Centrului, în cazul persoanelor fizice;
				3. au obţinut, în condiţiile legii, acordul scris al autorului/autorilor scenariului pentru realizarea filmului, precum şi dreptul de exploatare a filmului produs;
				4. prezintă dosarul proiectului, întocmit în conformitate cu prevederile Regulamentului;
				5. fac dovada, inclusiv prin declaraţie dată pe propria răspundere, sub sancţiunea legii penale, că nu au datorii la bugetul de stat sau la bugetele locale, precum și la bugetul asigurărilor sociale de stat;
				6. asigură contribuție proprie de minimum 6% din bugetul total al producției filmului, în numerar, servicii sau în natură; în cazul co-producțiilor cinematografice minoritare, contribuția minimă, se referă la participarea părții române;
				7. includ, în bugetul de producție al filmului, cheltuieli care nu pot depăși următoarele procente din costurile directe: 10% pentru cheltuielile de regie ale societății producătoare; 10% pentru cheltuieli neprevăzute și 20% pentru totalitatea cheltuielilor privind cesiunea drepturilor consimțite de autorii filmelor.
			5. Pentru acordarea sprijinului financiar pentru dezvoltare de proiect, criteriile de evaluare sunt:
				1. calitatea sinopsisului sau a scenariului, dacă acesta din urmă este finalizat şi se dorește rescrierea lui, în cazul filmelor de ficțiune;
				2. calitatea descrierii proiectului, în cazul filmelor documentare sau de animație;

* + - 1. În vederea acordării sprijinului financiar pentru dezvoltare, proiectele filmelor de lung metraj de ficţiune, documentare şi de animaţie vor fi lecturate şi analizate de către Comisiile de selecție.
			2. Comisia artistică analizează şi notează proiectele prezentate, potrivit secţiunii de concurs la care a fost depus proiectul, pe baza criteriilor de evaluare prevăzute de prezenta lege și de Regulament.
			3. La finalul procesului de evaluare, comisia de selecţie va stabili, în ordinea descrescătoare a punctelor obţinute, clasamentul proiectelor de dezvoltare care va fi semnat de către toţi membrii comisiei;
			4. Hotărârile comisiilor artistice reprezintă înscrisul care certifică selecţionarea proiectelor pentru faza de finanțare;
			5. Contractul de sprijin financiar pentru dezvoltare de proiect trebuie să fie semnat într-un interval de până la 3 luni de la înștiințarea oficială din partea Centrului cu privire la aprobarea sprijinului și are o durată de 18 luni.
			6. În cazul nerespectării clauzelor contractuale, beneficiarul este obligat să returneze sprijinul financiar, precum și dobânzi și penalități de întârziere, conform legii.
			7. Proiectele care au beneficiat de sprijin financiar pentru dezvoltare de proiect vor fi înscrise, în mod obligatoriu, la o sesiune de concurs pentru producţia de film, într-un interval de maximum doi ani după încheierea contractului de acordare a sprijinului financiar pentru dezvoltare de proiect, în cazul în care nu au intrat deja în producţie.
			8. În cazul în care filmul a intrat deja în producţie, producătorul va notifica Centrul despre acest lucru.
			9. Nerealizarea obligaţiei de notificare reprezintă contravenţie şi se sancţionează potrivit prevederilor prezentei legi.
			10. În cazul în care producătorul nu înscrie proiectul cinematografic la concurs conform prevederilor alineatului (1), acesta este obligat sa returneze Centrului, în termen de 6 luni suma acordată drept sprijin financiar.
			11. În cazul proiectelor câştigătoare, suma acordată drept sprijin financiar pentru dezvoltare de proiect se cumulează cu sprijinul financiar pentru producţie acordat proiectului respectiv, costurile aferente dezvoltării de proiect urmând sa fie incluse în suma totală acordată din Fondul cinematografic.
			12. Sprijinul financiar pentru dezvoltare de proiect este netransmisibil.
	1. Sprijinul financiar pentru producție de film
		1. 1. Sprijinul financiar pentru producție de film se acordă proiectelor declarate câștigătoare a unei sesiuni de concurs de proiecte, la una din următoarele secțiuni:
				1. secțiunea filmelor de ficțiune;
				2. secțiunea filmelor de documentar;
				3. secțiunea filmelor de animație;
				4. secțiunea filmelor tematice;
				5. secțiunea filmelor de coproducții minoritare de lung metraj;
				6. secțiunea filmelor de microbuget;
				7. Secțiunea filmelor de scurt metraj de toate genurile.
			2. Tematica secţiunii de concurs prevăzută la alin. (1) lit. d) este stabilită, până la finalul unii noiembrie în fiecare an pentru anul următor, de Consiliu, prin hotărâre, din următoarele priorități:
				1. film dedicat evenimentelor speciale din istoria națională și/sau europeană;
				2. film dedicat publicului tânăr;
				3. film bazat pe adaptări după opere literare din patrimoniul cultural național și/sau universal.
				4. Film de gen în conformitate cu definiția din prezenta lege.
			3. Categoriile specifice fiecărei secțiuni de concurs se detaliază prin Regulament.
			4. Procentele din Fondul cinematografic alocate pentru fiecare secțiune de concurs vor fi stabilite, anual, prin Hotărâre a Consiliului;
	2. Sesiunile de concurs pentru acordarea sprijinul financiar pentru producție de film

		1. 1. Sesiunile de concurs în vederea selecţiei proiectelor cinematografice, pentru acordarea sprijinului financiar, se desfăşoară de două ori pe an.
			2. Centrul Național al Cinematografiei organizează două sesiuni deschise de finanțare pe întreaga durată a unui an calendaristic în vederea acordării de sprijin financiar pentru producție de film.
			3. Dosarele de proiect pot fi depuse într-una din sesiunile de concurs din cursul unui an respectiv în perioadele:
				1. 1 ianuarie - 15 aprilie;
				2. 1 iulie – 15 octombrie;
			4. Sprijinul financiar pentru producția de film se acordă în mod selectiv, potrivit prevederilor prezentei legi și ale Regulamentului;
	3. Acordarea sprijinului financiar pentru producția de film

		+ 1. Acordarea sprijinului financiar pentru producția de film, se face pe baza următoarelor criterii de evaluare:
				1. valoarea artistică a proiectului prin evaluarea calității scenariului și calității regizorului;
				2. calitatea producătorului și capacitate tehnico-financiară;
			2. Un producător nu poate depune mai mult de 3 proiecte pentru o categorie din cadrul unei secţiuni de concurs.
			3. Un regizor nu poate să participe cu mai mult de două proiecte la o categorie din cadrul unei secţiuni de concurs.
			4. Sprijinul financiar se acordă, în exclusivitate, proiectelor cinematografice care au fost declarate câştigătoare ale concursurilor de selecţie organizate de Centru, conform hotărârii finale emise, în acest sens, de comisiile de selecţie şi de Consiliu, şi care îndeplinesc condiţiile prevăzute de prezenta lege și de Regulament.
			5. Sprijinul financiar se acordă în baza contractului de finanțare, încheiat între Centru, în calitate de finanțator, şi producătorul filmului, în calitate de beneficiar.
			6. Până la finalul lunii noiembrie a fiecărui an, Centrul Naţional al Cinematografiei va comunica pe site-ul propriu lista festivalurilor cinematografice agreate pentru anul următor.
			7. Festivalurile vor fi clasificate pe grupe de relevanţă, conform criteriilor stabilite de către Consiliu, conform bunelor practici internaționale din domeniu.
			8. Secretariatul tehnic al concursului este alcătuit din 3 persoane din aparatul propriu al Centrului;
			9. Secretariatul tehnic al concursului are obligaţia ca, în baza dispoziţiilor legale şi a prevederilor Regulamentului:
				1. să asigure verificarea şi înscrierea la concurs a dosarelor de proiecte care întrunesc condiţiile de eligibilitate;
				2. să notifice în scris solicitantul cu privire la orice inadvertenţe sau erori existente în dosarul de concurs şi să solicite remedierea acestora, în termen de maximum 5 zile lucrătoare în vederea acceptării finale a dosarului de concurs;
				3. să ţină evidenţa lucrărilor şi a documentelor legate de organizarea şi desfăşurarea concursului şi să pună la dispoziţia comisiei de selecţie, la termenele prevăzute, toate documentele, respectiv dosarele cu proiectele cinematografice.
			10. Secretariatul tehnic al concursului va primi şi va înregistra numai proiectele care cuprind documentele prevăzute de prezenta lege și de Regulament.
			11. În situaţia în care secretariatul tehnic al concursului constată faptul că, după curgerea perioadei conform alin. (2) lit. (b), unele proiecte depuse nu cuprind toate documentele prevăzute de prezenta lege și de Regulament ori că datele şi informaţiile cuprinse în aceste documente nu corespund realităţii, propune Directorului General al Centrului respingerea administrativă, prin decizie motivată, a proiectelor respective.
			12. Secretariatul tehnic al concursului are obligaţia de a analiza conformitatea şi realitatea documentelor din dosarele de concurs depuse şi de a transmite comisiilor de selecţie a proiectelor, în termen de 14 zile de la data acceptării finale a dosarelor de concurs.
			13. La data anunţării publice a concursului, Centrul Naţional al Cinematografiei va comunica valoarea totală a sumelor alocate pentru respectiva sesiune şi pentru fiecare secțiune de concurs din cadrul acesteia, precum si suma maximă alocată pentru dezvoltarea de proiecte.
			14. Din totalul fondurilor stabilite pentru fiecare sesiune de concurs se va aloca un cuantum minim de 10% pentru filmele de lung metraj de ficţiune de debut, minimum 5% pentru filmele de scurt metraj, minimum 5% pentru filmele documentare, minimum 10% pentru filmele de animaţie, minimum 10% pentru filmele tematice, și minimum 5% pentru secțiunea co-producții minoritare și minimum 5% pentru secțiunea microbuget
			15. Sumele rămase neutilizate vor fi reportate la Fondul cinematografic.
			16. Sesiunile de selecţie sunt organizate pentru proiecte cinematografice şi cuprind următoarele etape:
				1. Evaluarea artistică;
				2. Evaluarea tehnică;
				3. Finanțarea proiectelor cinematografice
			17. Cererile de înscriere la concurs, însoţite de documentele precizate în Regulament, se depun şi se înregistrează la secretariatul tehnic sau electronic, după caz.
	4. Întocmirea și depunerea dosarelor de concurs
		+ 1. În vederea participării la concursul de proiecte cinematografice, documentaţia şi formularele necesare vor fi puse la dispoziţia solicitanţilor de secretariatul tehnic al concursului, precum şi prin publicarea pe site-ul Centrului.
			2. În vederea participării la concursul de selecție a proiectelor cinematografice, în scopul acordării de sprijin financiar pentru producția de film, solicitanții vor întocmi și depune potrivit prezentei legi și Regulamentului, dosarul de proiect compus din:
				1. dosarul artistic, care cuprinde scenariul și dosarul regizorului;
				2. dosarul tehnic, care cuprinde dosarul producătorului precum și informațiile financiare privind producția filmului.
			3. Conținutul dosarelor menționate la alin. (1) se stabilește prin Regulament;
			4. Dosarele se vor depune la secretariatul tehnic al concursului.
	5. Comisiile de selecție

		1. 1. Evaluarea proiectelor cinematografice se va face de către două comisii.
				1. Comisia artistică
				2. Comisia tehnică
			2. Componența comisiei artistice este următoarea:
				1. o comisie formată din 5 membri pentru secțiunea filmelor de ficţiune, precum şi pentru secțiunea filmelor tematice;
				2. o comisie formată din 3 membri pentru secțiunea filmelor documentare;
				3. o comisie formată din 3 membri pentru secţiunea filmelor de animaţie;
				4. o comisie formată din 3 membri pentru secţiunea de co-producție și microbuget.
				5. o comisie formată din 3 membri pentru secţiunea de film de scurt metraj.
			3. Comisie tehnică, comisie unică pentru toate secțiunile de concurs evaluează dosarul tehnic.
			4. Componenţa comisiilor se stabileşte, până la data de 20 decembrie a fiecărui an pentru anul următor, prin decizie a Directorului General al Centrului, după consultarea uniunilor şi asociaţiilor din domeniul industriei cinematografice.
			5. Procedura de consultare a uniunilor şi asociaţiilor din domeniul cinematografiei, în vederea stabilirii componenţei comisiilor de selecţie a proiectelor cinematografice, se realizează în următoarele etape:
				1. Centrul Naţional al Cinematografiei anunţă public, într-un ziar cu acoperire naţională şi prin afişare pe site-ul instituţiei, solicitarea de propuneri pentru nominalizarea Comisiilor de selecție;
				2. în termen de 15 zile calendaristice de la data anunţului prevăzut la lit. a), uniunile şi asociaţiile din domeniul industriei cinematografice pot transmite Centrului Naţional al Cinematografiei propunerile pentru fiecare comisie de selecţie, însoţită de CV-ul persoanelor nominalizate, propunerile astfel formulate urmând sa fie afişate pe site-ul Centrului;
				3. procedura de consultare se consideră îndeplinită chiar dacă Centrul Naţional al Cinematografiei nu primeşte, în termenul prevăzut la litera b), propuneri din partea uniunilor şi asociaţiilor din domeniul industriei cinematografice.
			6. Directorul General al Centrului Naţional al Cinematografiei poate utiliza, total sau parţial, propunerile înaintate de uniunile şi asociaţiile din domeniul cinematografiei.
			7. Pot fi membri ai comisiilor de selecţie doar persoane cu experienţă profesională recunoscută în domeniul filmului, care prin formare şi/sau activitate sunt în măsură să analizeze şi să evalueze scenarii şi proiecte de film, cum sunt: scenarişti, regizori, producători, critici de film, selecționeri de festivaluri, istorici sau teoreticieni de film, actori, compozitori de muzică de film, directori de imagine, creatori de decoruri de film, creatori de costume de film, editori de film, realizatori de coloane sonore de film, distribuitori de film, directori de creaţie sau experţi în comunicare audiovizuală, cadre didactice din învățământul superior cinematografic.
			8. Membrii comisiilor de selecție sunt desemnați pe durata unui an.
			9. Persoanele propuse pentru comisiile de selecție, membrii familiilor acestora sau rudele lor de gradul I și afinii nu pot participa, în nici o calitate, la realizarea unui proiect cinematografic înscris în sesiunea respectivă de concurs şi nu se pot afla în relaţii contractuale sau de parteneriat pe baze comerciale sau civile cu vreunul dintre concurenţi sau cu societăți comerciale în care producători, persoane juridice sau fizice ori regizori înscriși în concurs sunt asociaţi, acţionari sau administratori.
			10. Nu pot face parte din aceeaşi comisie de selecţie membri care se află între ei în relaţii contractuale sau de parteneriat pe baze comerciale sau civile.
			11. Pentru activitatea desfăşurată în cadrul comisiilor, pe perioada sesiunii de concurs, membrii acestora, vor fi remuneraţi, pe bază de contracte, din bugetul Fondului cinematografic, într-un cuantum stabilit de Consiliu.
	6. Evaluarea valorii artistice a proiectele cinematografice
		+ 1. Comisia artistică analizează și notează, calitatea scenariilor și a regizorului pentru fiecare proiect conform prevederilor din Regulament.
			2. Calitatea scenariului se evaluează prin acordarea de note de la 1 la 10 pentru fiecare criteriu, iar nota finală a scenariul rezultă din media aritmetică a acestora.
			3. Calitatea regizorului se evaluează cu note de la 1 la 10, iar nota finală rezultă din media aritmetică.
			4. Un proiect al cărui scenariu nu obține nota de prag este considerat respins.
			5. Nota prag la scenariu, conform alin. (4), este stabilită prin Regulament.
			6. Nota finală în urma evaluării artistice va rezulta din efectuarea mediei aritmetice a notelor acordate prevăzute la art.47 alin (2) – (3).
			7. Întreaga responsabilitate a evaluării artistice revine membrilor comisiei artistice.

* + - 1. La finalul procesului de evaluare artistică, comisia va stabili clasamentul în ordinea descrescătoare a notelor obținute.
			2. Clasamentul astfel stabilit se semnează de către toţi membrii comisiei artistice.
	1. Evaluarea tehnică a proiectelor

		+ 1. Evaluarea tehnică a proiectelor se face conform Regulamentului de către Comisia tehnică;
			2. Comisia tehnică analizează corespondenţa bugetului de producţie, cu conţinutul scenariului, viziunea regizorală, viziunea producătorului şi cu preţurile medii cunoscute pentru servicii şi bunuri utilizate curent în industria cinematografică;
			3. Pentru fiecare proiect analizat comisia tehnică întocmeşte un raport.
		1. Un proiect poate obține un punctaj maxim de 100 de puncte rezultând din însumarea notei obținute la evaluarea artistică respectiv a dosarului tehnic.
	2. Finanțarea proiectelor de producție de film

* + - 1. În etapa de finanțare, Consiliul analizează dosarele proiectelor cinematografice în ordinea descrescătoare a punctajelor finale stabilite prin hotărâre a comisiilor de selecție.
			2. Sumele alocate fiecărui proiect se acordă în conformitate cu ierarhizarea proiectelor cinematografice, în ordinea descrescătoare a punctajului acordat.
			3. Comisiile de selecţie şi Consiliul adoptă hotărârea finală cu privire la rezultatele concursului de selecţie a proiectelor cinematografice şi de acordare a sprijinului financiar.
		1. 1. Rezultatele concursului, inclusiv valoarea sprijinului financiar acordat fiecărui proiect câştigător, vor fi făcute publice prin afişare la sediul Centrului, pe pagina de internet a acestuia, precum şi într-un ziar cu acoperire naţională, în termen de 5 zile de la redactarea hotărârii comisiei de selecţie şi a Consiliului, dar nu mai târziu de 60 de zile de la încheierea perioadei de depunerea a dosarelor de proiect.
			2. Hotărârea de acordare a sprijinului financiar pentru producţie este valabilă 24 luni de la data comunicării, interval în care trebuie asigurată finanţarea proiectului şi trebuie încheiat contractul de sprijin financiar.
			3. Sprijinul financiar acordat în baza prevederilor prezentei legi pentru un proiect nu poate fi majorat.
			4. Producţia unui film realizat cu ajutorul sprijinului financiar pentru producție nu trebuie să depășească 3 ani de la data semnării contractului de sprijin financiar;
		2. 1. Centrul este obligat să comunice în scris câştigătorilor concursului de selecţie, în termen de 7 zile calendaristice de la încheierea etapei de finanţare, hotărârea Consiliului şi a comisiilor de selecţie.
			2. Participanţii la concursul de proiecte cinematografice pot solicita Centrului, printr-o cerere scrisă, fişele de evaluare întocmite de către membrii comisiilor de selecţie pentru propriile proiecte depuse, în termen de 10 zile de la publicarea rezultatelor concursului.
			3. Nerespectarea procedurilor prevăzute de prezenta lege şi de Regulament poate fi contestată în termen de 15 de zile de la anunţarea rezultatelor sesiunii de concurs, la Ministerul Culturii şi Identității Naționale.
			4. Ministrul Culturii şi Identității Naţional va numi, prin ordin, o comisie de soluţionare a contestaţiilor, formată din 5 membri, precum și regulamentul de funcționare al acestuia.
			5. Pentru activitatea desfăşurată în cadrul comisiei de soluţionare a contestaţiilor, membrii acesteia vor primi o remuneraţie stabilită prin ordin al ministrului culturii şi identităţii naţionale.
			6. Comisia de soluţionare a contestaţiilor se pronunţă în termen de 15 de zile de la data limită de depunere a contestațiilor.
			7. Deciziile comisiei de soluţionare a contestaţiilor se motivează în fapt și în drept și se comunică solicitanţilor în termen de 3 zile de la emitere.
			8. Deciziile comisiei de soluţionare a contestaţiilor pot fi atacate la Curtea de Apel Bucureşti în termen de 15 de zile de la comunicare.
			9. Decizia Curţii de Apel Bucureşti, emisă în soluţionarea acestor contestaţii, este definitivă şi irevocabilă.
			10. În cazul proiectelor cinematografice declarate câștigătoare în urma procedurii de contestație acestea sunt finanțate din Fondul cinematografic în baza unei Hotărâri de Consiliu.
		3. 1. În cazuri deosebite și bine întemeiate, Directorul General al Centrului Naţional al Cinematografiei poate decide prelungirea termenului prevăzut la art.53 alin (4).
			2. Proiectele cinematografice câștigătoare sunt netransmisibile, cu excepția următoarelor situații:
				1. incapacitatea de plată, reorganizarea judiciară sau falimentul producătorului;
				2. forța majoră;
				3. retragerea unui finanțator care asigura minim 30% din buget.
			3. În cazul în care producătorul unui proiect cinematografic câștigător al concursului decide înlocuirea regizorului, aflat în imposibilitatea de a continua realizarea filmului, această înlocuire se face în baza unei hotărâri a Consiliului, numai în cazuri bine justificate, conform Regulamentului, şi doar în măsura în care noul regizor are cel puţin aceeași calitate conform criteriilor care i-au asigurat proiectului acordarea sprijinului financiar în urma concursului de proiecte.
		4. 1. Producătorii, persoane fizice sau juridice, care au obţinut sprijin financiar sunt obligaţi să raporteze, periodic, Centrului Naţional al Cinematografiei veniturile realizate de filmul respectiv, în toate formele de exploatare, cinematograf, video, TV şi orice altă formă de prezentare, atât pe teritoriul României, cât şi peste hotare;
			2. Această raportare se face anual, până la 31 ianuarie, în primii cinci ani de exploatare;
			3. Raportările se fac pe formulare speciale aprobate de Centrul Naţional al Cinematografiei;
			4. Neraportarea acestor venituri duce la suspendarea posibilității de accesare a sprijinului financiar acordat conform prevederilor art. 23 lit. (a) și (b), pe o perioada de la 1 la 3 ani;
			5. În situația în care beneficiarii reglementează într-un interval de timp rezonabil situațiilor prevăzute la alin. 4, Directorul General poate ridica suspendarea;
			6. Beneficiarul sprijinului financiar, acordat potrivit dispoziţiilor prezentei legi, este obligat să ţină evidenţa contabilă a încasărilor pentru filmul pentru care i s-a acordat sprijin, în cont analitic distinct, pe o durată de cinci ani;
			7. După o durată de cinci ani de la prima proiecție publică a filmului, producătorul filmului permite Centrului Național al Cinematografiei posibilitatea de exploatare neexclusivă a filmului.
			8. În cazul în care beneficiarul sprijinului financiar nu își respectă obligațiile contractuale sau cele ce ii revin, conform prezentei legi, Directorul general al Centrului Naţional al Cinematografiei poate decide:
				1. Interdicția de a participa la concurs pe o perioadă de doi ani calendaristici;
				2. Rezilierea contractelor și restituirea sumelor virate din sprijinul financiar dobândit
			9. Sprijinul financiar pentru producţie nu poate depăşi 50% din valoarea totală a costurilor eligibile de producţie a unui film.
			10. Prin excepţie de la prevederile alin. (1), în cazul filmelor dificile, ori a filmelor de buget redus, definite potrivit prezentei legi și Regulamentului, cuantumul maxim al sprijinului financiar poate fi de până la 80% din valoarea totală a costurilor eligibile de producţie a filmului.
			11. Producătorii filmelor care beneficiază de sprijin financiar pot utiliza până la 30% din bugetul filmului pentru cheltuieli de producţie pe teritoriul statelor membre ale Uniunii Europene sau semnatare ale Acordului Central European pentru Comerţ Liber.
			12. Centrul Naţional al Cinematografiei poate acorda sprijin financiar în cazul co-producțiilor internaționale care îndeplinesc cumulativ următoarele condiţii:
				1. cel puţin unul dintre co-producători este persoană fizică autorizată sau juridică română şi înscrisă în Registrul cinematografiei;
				2. producătorul român a participat cu proiectul respectiv şi a câştigat o sesiune de selecţie, în condiţiile prezentei legi;
				3. structura financiară a co-producției respectă prevederile tratatelor bilaterale și/sau Convenția Europeană cu privire la co-producțiile europene cu modificările și completările ulterioare;
				4. co-producătorii români deţin, pe baza contractului de co-producţie încheiat, o cotă corespunzătoare contribuţiei fiecăruia din drepturile de proprietate intelectuală cesionate co-producătorilor şi sunt deţinători ai drepturilor de exploatare a filmului pe teritoriul României;
				5. co-producătorii români îşi asumă obligaţia ca, pe genericul filmului şi în toate materialele publicitare, să menţioneze faptul că filmul a fost realizat cu sprijinul financiar al Centrului Naţional al Cinematografiei;
				6. sprijinul financiar pentru filme majoritar românești realizate în co-producţie internațională nu poate depăşi 60% din bugetul total de producţie ale filmului; iar în cazul filmelor minoritar românești realizate în co-producţie internațională nu poate depăşi 60% din bugetul românesc de producţie ale filmului
			13. În cazul co-producţiilor minoritare, sprijinul financiar se referă la bugetul părţii române la realizarea filmului.
	1. Sprijin financiar pentru Calitatea artistică și Succesul de public

		+ 1. Sprijinul financiar pentru calitatea artistică a filmului se acordă producătorilor şi regizorilor unui film care a fost selecționat ori premiat la premiile OSCAR, ale Academiei Europene de Film (EFA), sau la festivaluri internaționale agreate conform prevederilor art. 38 din prezenta lege.
			2. Sprijinul financiar pentru succes de public se acordă producătorilor şi regizorilor unui film românesc, care a realizat în sălile de cinematograf ori în alte săli destinate vizionării cu public un număr de spectatori plătitori mai mare decât pragul de referință.
			3. Sprijinul financiar pentru calitatea artistică se acordă în cuantum-uri fixe, stabilite anual prin hotărâre a Consiliului, în funcție de categoria festivalului și dacă filmul a fost premiat sau doar selecționat.
			4. Sprijinul financiar pentru succes de public se calculează anual în funcție de pragul de referință și se stabilește prin hotărâre a Consiliului;
			5. Sprijinul financiar potrivit alin. (1)si (2) se acordă strict cu scopul finanțării unui viitor proiect cinematografic declarat câștigător la concursul de proiecte, fie realizat în regim independent.
			6. Modalitatea de calcul precum și procedura de acordare a sprijinului financiar prezent la alin (1) si (2) se stabilesc prin Regulament.

* 1. Alte categorii de sprijin financiar

		+ 1. Centrul susține și alte activități specifice domeniului cinematografiei, acordând sprijin financiar pentru:
				1. promovarea şi distribuirea naţională a filmelor româneşti de toate genurile, inclusiv accesibilizarea lor pentru persoanele cu dizabilități, precum şi promovarea lor în străinătate;
				2. funcţionarea şi programarea cinematografelor de artă, precum și retehnologizarea acestora;
				3. organizarea, în ţară şi străinătate, de festivaluri şi gale de film românesc;
				4. participarea filmelor și a echipei de realizatori la festivalurile internaționale;
				5. susţinerea unor programe de cultură, educaţie cinematografică și formare profesională, precum şi editarea de publicaţii de specialitate;
			2. Sprijinul financiar, prevăzut la alin. (1), se acordă de către Consiliu, în limita bugetului alocat cu această destinaţie, conform prevederilor prezentei legi şi ale Regulamentului.
			3. Pentru acordarea sprijinului financiar prevăzut la alin. (1), Centrul organizează, anual, două sesiuni finanţare deschise, dupa cum urmează:
				1. Sesiunea I are ca perioadă de depunere 1 februarie – 15 martie;
				2. Sesiunea II are ca perioadă de depunere 15 septembrie – 25 oct;
			4. Rezultatele sesiunilor prevăzute la alin. (3) sunt făcute public nu mai târziu de 45 de zile de la încheierea perioadei de depunere;
			5. Procentul maxim care se poate aloca unui proiect în cadrul unei sesiuni pentru acordarea de sprijin financiar aferent alin. (1) lit. d) şi e), este stabilit de către Consiliu şi nu poate depăşi 20% din suma totală alocată în respectiva sesiunea de finanțare.
			6. Beneficiarii sprijinului financiar prevăzut la art. 63 alin. (1) lit b),c),d) trebuie să îndeplinească următoarele condiții:
				1. sunt înscriși în Registrul cinematografiei;
				2. au un capital social de minimum 10.000 lei (RON) sau prezintă o scrisoare de garanție bancară, în echivalent sumă, emisă în favoarea Centrului Național al Cinematografiei,
				3. asigură un aport propriu de 6% din valoarea devizului în numerar sau în echivalent servicii;
			7. Sprijinul financiar se acordă pe baza unui contract încheiat cu Centrul Naţional al Cinematografiei.
			8. Sprijinul financiar, cu excepţia sprijinului prevăzut la art.68, se acordă în tranşe de plată, cu condiţia ca prima dintre acestea să nu depăşească 30% din totalul finanţării aprobate, iar ultima să fie de cel puţin 15%.
			9. Fiecare dintre tranşe, cu excepţia primei tranşe, se acordă numai după prezentarea documentelor justificative cu privire la cheltuielile efectuate din tranşa precedentă.
			10. Modul de utilizare a sprijinului financiar este supus controlului Centrului Naţional al Cinematografiei, precum şi al autorităţilor publice cu atribuţii de control în domeniul finanţelor publice.
			11. Beneficiarul sprijinului financiar, este obligat să depună la Centrul, în termen de 45 de zile de la încheierea activităţii, un raport al cheltuielilor efectuate şi documentele justificative ale acestora, precum şi un raport de activitate privind proiectul derulat.
			12. Modul de organizare și desfășurare a sesiunilor de finanţare, precum și procedurile de acordare a sprijinului financiar prevăzut la art. 63 se stabilesc prin Regulament.

1. ALTE MĂSURI DE SPRIJINIRE A CINEMATOGRAFIEI
	* + 1. Pentru producția de film românesc sau realizat cu participare românească minoritară, în sensul prevederilor din anexa nr. 1, autoritățile administrației publice centrale sau locale, precum si instituțiile publice pot acorda scutiri pentru plata locațiilor de filmare, sprijin și alte facilitați pentru desfășurarea operațiunilor specifice producției de film, pentru promovarea și distribuirea, către public, a filmelor cinematografice realizate în condițiile prezentei legi.
		1. 1. Exploatanţii de săli şi de grădini de cinematograf au obligația de a asigura minimum 10% din numărul anual de spectacole cu filme cinematografice realizate potrivit prevederilor prezentei legi, din care cel puţin 5% la orele de maximă audienţă.
			2. Sălile de cinematograf care vor asigura minimum 20% din numărul anual de spectacole din care cel puțin 7% la orele de maximă audienţă, cu filme cinematografice realizate potrivit prevederilor prezentei legi vor beneficia de o reducere de 50% a contribuţiei prevăzute la art. 19, alin (1), lit. (e).
			3. Beneficiarii sprijinului financiar pentru producţie şi/sau ai sprijinului financiar pentru sau distribuirea unui film românesc sau cu participare românească minoritară sunt scutiţi de achitarea vreunei contribuţii şi/sau taxe de imprimare virtuală (VPF), sau de orice altă natură, către exploatanţii de săli de cinematograf.
			4. Exploatanții de săli și de grădini de cinematograf au obligația raportării numărului de spectatori și ai încasărilor pe fiecare de titlu de film aflat în exploatare în fiecare spațiu deținut dedicat proiecțiilor de film.
			5. Televiziunile care difuzează filme au obligaţia să asigure, anual, minimum 10 % din spaţiul destinat acestora pentru difuzarea de filme cinematografice realizate potrivit prevederilor prezentei legi.
			6. Exploatarea prin proiecţie publică a filmelor cinematografice ori a videogramelor se poate realiza numai dacă acestea sunt traduse ori dublate în limba română, cu excepţia cazurilor în care proiecţia publică se realizează în aceeaşi perioadă, atât în limba română, cât şi în limba unei minorităţi naţionale.
		2. 1. Societatea Română de Radiodifuziune şi Societatea Română de Televiziune sunt obligate, în cadrul grilelor de programe, să rezerve 10% spaţiu publicitar gratuit în orele de maximă audienţă, necesar promovării filmelor cinematografice româneşti sau realizate cu participare românească minoritară, în sensul prezentei legi.
			2. În termen de 30 de zile de la intrarea în vigoare a prezentei legi, Centrul Naţional al Cinematografiei, Societatea Română de Radiodifuziune şi Societatea Română de Televiziune vor stabili, în baza unui protocol, modalităţile şi spaţiul acordat în grila de programe în conformitate cu alin. (1).
			3. Publicitatea difuzată în condiţiile alin. (1) nu constituie publicitate comercială.
2. PATRIMONIUL NAȚIONAL AL CINEMATOGRAFIEI

	* + 1. Se află în proprietatea publică a statului următoarele categorii de bunuri:
				1. filme românești sau în co-producție de toate genurile: lung metraje şi scurt metraje de ficţiune, documentare sau de animaţie, precum şi materialele lor primare de imagine şi sunet, mixajele de sunet, realizate până în anul 1997 cu finanţare de la bugetul de stat, de la bugetul unor unităţi de stat sau de la bugetul Centrului Naţional al Cinematografiei;
				2. materialele documentare, precum: fotografii, afişe, scenarii, partituri şi alte asemenea bunuri legate de istoria filmului românesc, aflate în cadrul Arhivei Naţionale de Filme;
				3. sediile şi anexele în care îşi desfăşoară activitatea Centrul Naţional al Cinematografiei;
				4. terenul situat în localitatea sat 2 MAI, jud. Constanța;
				5. sediile şi anexele în care îşi desfăşoară activitatea Arhiva Naţională de Filme;
				6. sălile de cinematograf "Union", "Eforie" şi "Studio" din municipiul Bucureşti;
			2. Bunurile din patrimoniul public al statului, enumerate la alin. (1) lit. (a) se află în custodia Arhivei Naționale de Filme și în administrarea Centrului, cele prevăzute la lit. (c) și (d) se află în administrarea Centrului Național al Cinematografiei, iar cele de la alin. (1) lit. (b), (e) şi (f) se află în administrarea Arhivei Naţionale de Filme.
3. CONTRAVENȚII ȘI SANCȚIUNI
	* + 1. Constituie contravenţie şi se sancţionează cu amendă de la 5.000 lei la 25.000 lei nerespectarea dispoziţiilor prezentei legi privind:
				1. înregistrarea în Registrul cinematografiei a persoanelor fizice sau juridice care desfăşoară activităţi în domeniul cinematografiei;
				2. desfăşurarea oricăror activităţi de distribuţie, difuzare sau exploatare de filme cinematografice, indiferent de suportul de transpunere al acestora, fără certificat de clasificare sau de mențiune emis de Centrul Naţional al Cinematografiei;
				3. exploatarea, inclusiv prin comercializare şi/sau închiriere de videograme, a filmelor cinematografice în alte condiţii decât cele prevăzute în certificatul de clasificare sau de mențiune;
				4. exploatarea sălilor şi/sau grădinilor de spectacole cinematografice fără certificatul de clasificare emis de Centrul Naţional al Cinematografiei;
				5. exploatarea, prin proiecţie publică, de filme cinematografice ori videograme netraduse sau nedublate în limba română, cu excepţia cazurilor în care aceasta se realizează în aceeaşi perioadă atât în limba română, cât şi în limba unei minorităţi naţionale.
				6. Exploatarea de videograme prin comercializare și/sau închiriere fără etichete de clasificare.
			2. Constituie contravenţie şi se sancţionează cu amendă de la 10.000 lei la 30.000 lei, neîndeplinirea de către operatorii economici a obligațiilor ce le revin potrivit art. 22 și art.67. alin (4), din prezenta lege.
			3. Constatarea faptelor și aplicarea sancțiunilor prevăzute la art. 72, se face de către Corpul de Control al Centrului, din oficiu sau ca urmare a sesizărilor formulate de persoane fizice sau juridice.
		1. 1. Contravențiilor prevăzute la art. 72 le sunt aplicabile dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări prin Legea nr. 180/2002, cu modificările şi completările ulterioare.
			2. Sumele provenite din aplicarea amenzilor se fac venit la bugetul de stat.
			3. Cuantumul amenzilor contravenționale poate fi actualizat, periodic, prin Hotărâre de Guvern, inițiată de către Ministerul Culturii și Identității Naționale, la propunerea Centrului Național al Cinematografiei.
			4. În cazul nerespectării prevederilor prezentei legi şi a normelor metodologice care reglementează funcționarea și administrarea Registrului cinematografiei, Centrul Național al Cinematografiei poate dispune suspendarea sau retragerea certificatului de înscriere sau de clasificare în Registrul cinematografiei și încetarea imediată a activităților pentru care s-a dispus măsura respectivă.

1. DISPOZIȚII TRANZITORII ȘI FINALE
	* + 1. În termen de 30 de zile de la data intrării în vigoare a prezentei legi, Ministerul Culturii si Identității Naționale si Guvernul României va aproba hotărâri privind organizarea și funcționarea Centrului Național al Cinematografiei și Arhivei Naționale de Filme.
			2. La data intrării în vigoare a hotărârilor prevăzute la alin. (1), personalul Centrului National al Cinematografiei, precum și personalul Arhivei Naționale de Filme va fi reîncadrat potrivit Legii - cadru privind salarizarea personalului plătit din fonduri publice.
			3. Reîncadrarea se face pe noile funcţii, grade/trepte profesionale, gradaţii corespunzătoare vechimii în muncă şi vechimii în specialitate.
			4. În termen de maxim 60 de zile de la data intrării în vigoare a prezentei legi, Centrul Național al Cinematografiei, va elabora, Regulamentul de acordare a sprijinului financiar din Fondul cinematografic, care va fi aprobat prin Ordin al ministrul culturii și identității naționale.
			5. În termen de maxim 60 de zile de la data intrării în vigoare a prezentei legi Centrul Național al Cinematografiei, va elabora reglementări, norme și instrucțiuni pentru domeniul sau de activitate cat si pentru instituțiile din subordine care vor fi aprobate prin decizie a directorului general.
		1. 1. Prevederile contractelor de creditare, respectiv de acordare a sprijinului financiar nerambursabil, aflate în derulare la data intrării în vigoare a prezentei legi, rămân supuse dispozițiilor legale în temeiul cărora au fost încheiate, respectiv Ordonanța Guvernului nr. 39/2005 privind cinematografia, aprobată cu modificări și completări prin Legea nr. 328/2006, cu modificările și completările ulterioare.
			2. În cazul în care contracte de acordare a creditului direct de producție sau de dezvoltare se află în curs de derulare la data intrării în vigoare a prezentei legi, la expirarea termenului de returnare a creditului, astfel cum acesta este prevăzut în contract, beneficiarul este exceptat de la obligația de plată a taxei pe valoarea adăugată, prevăzute în Legea nr. 227/2015 privind Codul fiscal, cu modificările și completările ulterioare.
			3. Contractele încheiate între producători de film cinematografic și operatorii economici care au optat, potrivit Ordonanței Guvernului nr. 39/2005 privind cinematografia, aprobată cu modificări şi completări prin Legea nr. 328/2006, cu modificările şi completările ulterioare, pentru finanțarea directă a producției de film din sumele datorate Fondului cinematografic rămân în vigoare până la expirarea termenului contractual.
			4. În cazul în care contracte de acordare a creditului direct de producție se află în curs de derulare la data intrării în vigoare a prezentei legi, producătorii beneficiază de prevederile prevăzute la art.27, respectiv art.28 din Ordonanței Guvernului nr. 39/2005, aprobată cu modificări şi completări prin Legea nr. 328/2006, cu modificările şi completările ulterioare, precum și de prevederile subsecvente acestor articole din Regulament privind concursul de selecție a proiectelor cinematografice în vederea acordării de credite financiare directe pentru dezvoltare de proiecte, producție și distribuire de filme aprobat prin Ordinul nr.2335/2006 cu modificările și completările ulterioare, pe o durata de 9 luni de la data intrării în vigoare a prezentei legi.
			5. După expirarea perioadei prevăzute la alin. (4) se aplică doar prevederile legii în vigoare.
			6. Pentru proiectele desemnate câștigătoare în urma concursurilor de proiecte desfășurat anterior apariției prezentei legi, în temeiul prevederilor Ordonanței Guvernului nr. 39/2005 cu modificările şi completări privind cinematografia prin Legea nr. 328/2006, cu modificările şi completările ulterioare, cinematografiei care nu au încheiat contracte de credit direct rambursabil, Centrul Național al Cinematografiei va încheia contracte de sprijin financiar conform prezentei legi.
			7. Membrii Consiliului de administrație al Centrului Național al Cinematografiei desemnați potrivit prevederilor Ordonanței Guvernului nr. 39/2005, aprobată cu modificări şi completări prin Legea nr. 328/2006, cu modificările şi completările ulterioare, își continuă mandatul până la încheierea acestuia.
			8. La data intrării în vigoare a prezentei legi, Ordonanţa Guvernului nr. 39/2005 privind cinematografia, aprobată cu modificări şi completări prin Legea nr. 328/2006, cu modificările şi completările ulterioare, se abrogă.